राष्ट्रपति चुनाव हरियाणा विधानसभा में 90 विधायकों ने अपने मताधिकार का प्रयोग किया
चंडीगढ़, 17 जुलाई (पठानिया): भारतीय लोकतंत्र के सबसे बड़े पद के लिए आज देशभर में हो रहे राष्ट्रपति चुनाव हुआ जिसमें हरियाणा के 90 विधायकों ने अपने मत का प्रयोग किया। राष्ट्रपति चुनाव के दौरान मुख्यमंत्री हरियाणा मनोहर लाल, पूर्व मुख्यमंत्री भूपेन्द्र सिंह हुड्डा, नेता प्रतिपक्ष अभया सिंह चौटाला, विधायक प्रो. रविन्दर सिंह, कुलदीप बिशनोई, ओ.पी. धनखड़, गीता भुक्कल, करण सिंह दलाल, सुभाष बराला व काग्रेंस विधायक दल की नेता किरण चौधरी सहित कई अन्य विधायकों ने अपने मत का प्रयोग किया। हरियाणा के मुख्यमंत्री मनोहर लाल ने कहा कि हरियाणा के 90 विधायकों ने अपने मत का प्रयोग किया। उन्होंने कहा कि हरियाणा के विधायकों ने भी अपनी अन्तरात्मा से उनको वोट दिया है। मुख्यमंत्री आज हरियाणा विधानसभा में राष्ट्रपति पद के लिए हो रहे चुनाव में अपना वोट डालने उपरांत विधानसभा परिसर में पत्रकारों से बातचीत कर रहे थे। क्त्रॉस वोट होने की सम्भावना के बारे पूछे जाने पर मुख्यमंत्री ने कहा कि उन्हें नहीं लगता कि हरियाणा किसी प्रकार की क्रॉस वोटिंग होगी। एनडीए को समर्थन देने वाले विधायकों ने अपना मत श्री कोविंद के पक्ष में दिया है।
awa_Deva awa_Deva